02022D1201 — ET — 23.09.2022 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B EUROOPA PARLAMENDI JA NÕUKOGU OTSUS (EL) 2022/1201, 12. juuli 2022, erakorralise makromajandusliku finantsabi andmise kohta Ukrainale (ELT L 186 13.7.2022, lk 1)

Muudetud:









▼B

EUROOPA PARLAMENDI JA NÕUKOGU OTSUS (EL) 2022/1201,

12. juuli 2022,

erakorralise makromajandusliku finantsabi andmise kohta Ukrainale







Artikkel 1

1. Liit annab Ukrainale kuni 1 miljard eurot makromajanduslikku finantsabi (edaspidi „liidu makromajanduslik finantsabi“), et toetada Ukraina makromajanduslikku finantsstabiilsust. Liidu makromajanduslik finantsabi antakse Ukrainale laenuna.

2. ►M1 ◄ Liidu makromajandusliku finantsabi rahastamiseks volitatakse komisjoni laenama liidu nimel vajalikud rahalised vahendid kapitaliturgudelt või finantseerimisasutustelt ja laenama need edasi Ukrainale.Lõike 1 ja Euroopa Parlamendi ja nõukogu otsuse (EL) 2022/1628 ( 1 ) kohaste laenude maksimaalne keskmine tähtaeg kokku on 25 aastat.

3. Makromajandusliku finantsabiga seotud intressimaksete kulud kaetakse käesoleva otsuse artikli 5 lõikes 2 osutatud intressitoetusena mitmeaastase finantsraamistiku 2021–2027 ajal määruse (EL) 2021/947 artikli 6 lõike 2 punkti a esimeses taandes osutatud rahastamispaketist.

4. Komisjon haldab liidu makromajandusliku finantsabi väljamaksmist kooskõlas artikli 3 lõikes 1 osutatud komisjoni ja Ukraina vastastikuse mõistmise memorandumis sätestatud kokkulepete või ühiste arusaamadega.

5. Komisjon teavitab korrapäraselt Euroopa Parlamenti ja nõukogu liidu makromajandusliku finantsabiga, sealhulgas abi väljamaksetega, seotud suundumustest ning esitab nendele institutsioonidele õigeaegselt asjakohased dokumendid.

6. Liidu makromajanduslik finantsabi tehakse kättesaadavaks alates artikli 3 lõikes 1 osutatud vastastikuse mõistmise memorandumi jõustumisele järgnevast päevast 12 kuu pikkuseks ajavahemikuks.

7. Kui Ukraina rahastamisvajadus liidu makromajandusliku finantsabi väljamaksete perioodil algsete prognoosidega võrreldes oluliselt väheneb, vähendab komisjon abi summat, peatab või lõpetab abi andmise.

Artikkel 2

1. Liidu makromajandusliku finantsabi andmise eeltingimus on see, et Ukraina järgib tulemuslikke demokraatlikke mehhanisme (sealhulgas parlamentaarne mitmeparteisüsteem) ja õigusriigi põhimõtet ning tagab inimõiguste austamise.

2. Komisjon ja Euroopa välisteenistus jälgivad lõikes 1 sätestatud eeltingimuse täitmist kogu liidu makromajandusliku finantsabi andmise perioodi jooksul, eelkõige enne väljamaksete tegemist, võttes arvesse ka olukorda Ukrainas ja sõjaseisukorra kohaldamise tagajärgi.

3. Käesoleva artikli lõikeid 1 ja 2 kohaldatakse kooskõlas nõukogu otsusega 2010/427/EL ( 2 ).

Artikkel 3

1. Komisjon lepib Ukrainaga kokku liidu makromajandusliku finantsabi andmise eelduseks olevad selgelt kindlaks määratud aruandlusnõuded. Aruandlusnõuded sätestatakse vastastikuse mõistmise memorandumis ja võetakse vastu kooskõlas artikli 8 lõikes 2 osutatud kontrollimenetlusega.

2. Aruandlusnõuetega tagatakse eelkõige, et liidu makromajanduslikku finantsabi kasutatakse tõhusalt, läbipaistvalt ja vastutustundlikult. Komisjon jälgib kõnealuste aruandlusnõuete täitmist korrapäraselt.

3. Liidu makromajandusliku finantsabi üksikasjalikud finantstingimused sätestatakse komisjoni ja Ukraina vahel sõlmitavas laenulepingus.

4. Komisjon kontrollib korrapäraselt liidu makromajandusliku finantsabi rakendamist ja eelkõige vastastikuse mõistmise memorandumis sätestatud aruandlusnõuetest kinnipidamist. Komisjon teavitab Euroopa Parlamenti ja nõukogu kõnealuse kontrolli tulemustest.

Artikkel 4

1. Kui lõikes 2 osutatud nõuded on täidetud, teeb komisjon liidu makromajandusliku finantsabi ühe osamaksena laenuna kättesaadavaks. Osamakse tegemise ajakava määrab kindlaks komisjon. Osamakse võidakse välja maksta ühes või mitmes osas.

2. Komisjon teeb osamakse väljamaksmise otsuse, kui tema hinnangul on täidetud järgmised nõuded: a) artikli 2 lõikes 1 sätestatud eeltingimus on täidetud; b) vastastikuse mõistmise memorandum, milles on sätestatud kogu laenuperioodil kohaldatava aruandlussüsteemi loomine, on jõustunud.

3. Kui lõikes 2 sätestatud nõuded ei ole täidetud, peatab komisjon liidu makromajandusliku finantsabi väljamaksed ajutiselt või lõpetab need või võtab laenulepingu kohaselt asjakohaseid meetmeid. Sel juhul teavitab komisjon Euroopa Parlamenti ja nõukogu peatamise või lõpetamise põhjustest.

4. Liidu makromajanduslik finantsabi makstakse põhimõtteliselt välja Ukraina keskpangale. Kooskõlas vastastikuse mõistmise memorandumis kokku lepitavate tingimustega ja eeldusel, et täiendava rahastamise vajadus leiab kinnitust, võib liidu rahalised vahendid välja maksta Ukraina rahandusministeeriumile kui lõplikule abisaajale.

Artikkel 5

1. Laenuvõtmis- ja laenuandmistehingud tehakse kooskõlas finantsmääruse artikliga 220.

2. Erandina finantsmääruse artikli 220 lõike 5 punktist e võib liit kanda käesoleva otsuse alusel antud laenu intressid, andes selleks intressitoetust, ning laenu võtmise ja andmisega seotud halduskulud, välja arvatud laenu ennetähtaegse tagasimaksmisega seotud kulud.

3. Ukraina võib taotleda liidult intressitoetust ja halduskulude katmist iga aasta märtsi lõpuks.

4. Erandina finantsmääruse artikli 220 lõikest 2 võib komisjon makromajandusliku finantsabiga seoses liidu nimel võetavaid laene vajaduse korral pikendada.

5. Komisjon teavitab Euroopa Parlamenti ja nõukogu lõigetes 2 ja 3 osutatud tehingute käigust.

Artikkel 6

Komisjon korraldab liidu makromajandusliku finantsabi rakendamise ajal tegevusanalüüsi, et hinnata uuesti, kas Ukraina finantskord, haldusmenetlus ning sise- ja väliskontrollimehhanismid, mis on abi andmise seisukohast olulised, on usaldusväärsed.

▼M1 —————

▼B

Artikkel 8

1. Komisjoni abistab komitee. Nimetatud komitee on komitee määruse (EL) nr 182/2011 tähenduses.

2. Käesolevale lõikele viitamisel kohaldatakse määruse (EL) nr 182/2011 artiklit 5.

Artikkel 9

1. Komisjon esitab Euroopa Parlamendile ja nõukogule iga aasta 30. juuniks oma aastaaruande raames hinnangu käesoleva otsuse rakendamise kohta eelnenud aastal. Nimetatud aruandes: a) analüüsitakse liidu makromajandusliku finantsabi rakendamise edenemist; b) hinnatakse Ukraina majanduslikku olukorda ja väljavaateid ning artikli 3 lõikes 1 osutatud nõuete rakendamist; c) näidatakse seost vastastikuse mõistmise memorandumis sätestatud nõuete ja tingimuste, Ukraina jooksva makromajandusliku olukorra ning liidu makromajandusliku finantsabi osamakse väljamaksmist käsitleva komisjoni otsuse vahel.

2. Komisjon esitab Euroopa Parlamendile ja nõukogule hiljemalt kaks aastat pärast abiperioodi lõppu järelhindamise aruande, milles hinnatakse liidu makromajandusliku finantsabi tulemusi ja tõhusust ning seda, mil määral on liidu makromajanduslik finantsabi aidanud kaasa abi eesmärkide saavutamisele.

Artikkel 10

Käesolev otsus jõustub järgmisel päeval pärast selle avaldamist Euroopa Liidu Teatajas.